The Doors (album)

The Doors je prvi album istoimene američke rock grupe, a objavljen je u januaru 1967.
Producirao ga je Paul A. Rothchild, koji će producirati sve njihove albume osim posljednjeg L.A. Woman.

Nakon godinu dana pisanja tekstova, aranžiranja, vježbanja i koncertnog sviranja pjesama po klubovima u Los Angelesu, a koje će se naći na njihovom prvom albumu, članovi grupe The Doors su već pri ulasku u muzički studio znali kako će zvučati njihov prvi album. 
Te iste godine objavljen je revolucionarni album bitanske rock grupe The Beatles, Sgt. Pepper's Lonely Hearts Club Band. Po mišljenju jednog od poznatih američkih rok kritičara i pisaca Dave DiMartino prvi muzički album grupe The Doors predstavlja jedno od najboljih prvenaca u historiji rok muzike, a vjerovatno je njihovo još revolucionarnije muzičko izdanje u odnosu na već navedeni album grupe The Beatles.

Grupa The Doors su svojim prvim muzičkim albumom uveli tadašnju popularnu muziku u oblasti za koje se ranije smatralo nemogućim. 
Jedan od najboljih primjera za ovu tvrdnju je podstrek za metafizičko proširenje svjesnosti u prvoj pjesmi na albumu pod nazivom Break on Through (To The Other Side), a to je bio samo početak njihovog zapaljivog muzičkog programa.
Album karakterizira mračna atmosfera i hipnotično muziciranje proizvedeno međuigrom slide gitare i orgulja. Tekstovi su ili blues standardi ("Back Door Man"), metafizički ("End of the Night", "The End") ili ljubavne pop tematike ("Light My Fire").

 Spisak pjesama 
 "Break On Through (To The Other Side)"
 "Soul Kitchen"
 "Crystal Ship"
 "Twentieth Century Fox"
 "Alabama Song (Whisky Bar)"
 "Light My Fire"
 "Back Door Man"
 "I Looked at You"
 "End of the Night"
 "Take It as It Comes"
 "The End"

 Vanjski linkovi 
 Stihovi sa prvog albuma The Doors.
 BBC pregled muzičkog albuma The Doors.

 Literatura 
 Chuck Chrisafulli and Dave DiMartino - The Doors - When the Music's Over, izdavač Thunder's Mouth Press,  9, objavljeno 2000. godine, str. 1-176.

Kategorija:Albumi The Doorsa
Kategorija:Albumi iz 1967.
Kategorija:Debitantski albumi iz 1967.